# 2022 m. lapkričio mėn. Lietuvoje daržovių šviežiam vartojimui supirkta šiek tiek mažiau, o perdirbimui – daugiau

**Bulvių,** skirtų šviežias vartoti, iš Lietuvos augintojų didmeninės, mažmeninės prekybos ir kitose įmonėse 2022 m. lapkričio mėn., palyginti su 2021 m. atitinkamu laikotarpiu, supirkta 0,09 proc. mažiau, t. y. 4 656,359 t. Perdirbti skirtų bulvių supirkta 8,10 proc. mažiau – 562,828 t.

**Daržovių,** skirtų vartoti šviežias, 2022 m. lapkričio mėn., palyginti su 2021 m. lapkričio mėn., supirkta 1,40 proc. mažiau, t. y. 3 860,992 t. **Česnakų** supirkimas sumažėjo 2,2 karto (iki 3,369 t), **agurkų** – 47,07 proc. (iki 118,313 t), **kininių kopūstų** – 37,90 proc. (iki 42,550 t), **raudongūžių kopūstų** – 30,77 proc. (iki 8,457 t), **pomidorų –** 20,35 proc. (iki 206,568 t), **burokėlių** – 18,38 proc. (iki 147,975 t), **svogūnų laiškų** – 4,65 proc. (iki 20,060 t), **porų –** 3,81 proc. (iki 37,687 t), **salotų** – 2,82 proc. (iki 45,644 t). Tačiau **lapkotinių salierų** supirkimas padidėjo 1,94 karto (iki 24,923 t), **salierų gumbų –** 15,06 proc. (iki 14,115 t), **morkų** – 10,65 proc. (iki 1 081,089 t), **svogūnų –** 7,08 proc. (iki 849,281 t), **baltagūžių kopūstų** – 1,72 proc. (iki 1 241,498 t).

**Pievagrybių**, skirtų vartoti šviežius, 2022 m. lapkričio mėn., palyginti su 2021 m. atitinkamu laikotarpiu, supirkta 4,95 proc. mažiau (179,299 t).

**Obuolių** supirkimas padidėjo 4,26 proc.ir sudarė 421,997 t.

Perdirbimo įmonėse 2022 m. lapkričio mėn., palyginti su 2021 m. lapkričio mėn., **daržovių** supirkimas padidėjo 17,87 proc. (iki 3 345,249 t). **Burokėlių** supirkimas padidėjo 21,30 proc. (iki 3 017,778 t), **morkų** – 10,73 proc. (iki 175,008 t). **Svogūnų** buvo supirkta 24,50 proc. mažiau (90,354 t), **baltagūžių kopūstų** – 11,05 proc. mažiau (60,789 t), **kitų daržovių** – 3,26 karto mažiau (1,320 t).

Šaltinis: ŽŪIKVC (LŽŪMPRIS)